Hans Christian Andersen (rodz. 2 kwietnia 1805 we Odense, um. 4 siyrpnia 1875 we Rolighed kole Kopynhagi) – duński pisoř a poeta, nojbaři znōny kej autor berōw a bojań. We 1819 wyjechou do Kopenhagi, kaj miou zamiar ôstać aktorym. Dostou sie do šule baletowyj, niyskoři prōbowou tyž dostanio jakij role we tyjatře, nale ôdciepniynto jygo kandydatura. Wōunčas začōn škryflać štuki tyjatralne. Ōune tyž mu nojčyńścij ôdciepywano, skiž felernyj ôrtōgrafije, gramatyki i inkšych felerōw godkowych. Piyršo jygo štuka, kero wystawiōno we 1829, to "Kiærlighed paa Nicolaj Taarn" ("Pšojyniy na Wiežy Mikouaja"). We 1822 erbnyu stypendjum ôd krōla, bez cōž mōg kōntynuować nauka. Pisaniy lo bajtli s anfanga traktowou kej ubočne zdřuduo dochodu. Nale som godou, co niy sōm to ino powiarki a bery lo bajtli, a "lo bajtli je pudyuko, a dozdřaue ludzie majōm poradzić ôbejzdřeć co je we jygo wnyntřu". Niy připuščou, aže gynau skuli berōw ôstaniy suawny. Piyršy jeich zbiōr wydou we 1835, a dwa nostympne we 1836 a 1837. Jygo powiarki a bery bōuy tuplikowane a tumačōne na wiyncy kej 80 godek. "Den grimme Ælling" (Řodno mouo kačka) "Tommelise" (Calinečka) "Den lille Pige med Svovlstikkerne" (Dziouška ze štrajcheclami) "Den standhaftige Tinsoldat" (Dzielny wojok s ouowiu) "Sneedronningen. Et Eventyr i syv Historier" (Krōlowo Śnyga) "Keiserens nye Klæder" (Nowe ôblyčynia Cysořa) Artikel ô Andersenie (we polskij godce)